CELEX: 22017D1881
Language: lt
Date: 1458259200000
Title: 2016 m. kovo 18 d. EEE jungtinio komiteto sprendimas Nr. 51/2016, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1881]

19.10.2017   
               
               
                  LT
               
               
                  Europos Sąjungos oficialusis leidinys
               
               
                  L 270/19
               
            EEE JUNGTINIO KOMITETO SPRENDIMAS
      Nr. 51/2016
      2016 m. kovo 18 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/1881]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2015 m. liepos 13 d. Komisijos direktyva (ES) 2015/1139, kuria iš dalies keičiamos Direktyvos 2012/9/ES nuostatos dėl jos perkėlimo į nacionalinę teisę termino ir pereinamojo laikotarpio pabaigos datos (1);
               
            
                  (2)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XXV skyriaus 3 punkto (Europos Parlamento ir Tarybos direktyva 2001/37/EB) pirma įtrauka papildoma taip:
      
                  „—
               
               
                  
                     32015 L 1139: 2015 m. liepos 13 d. Komisijos direktyva (ES) 2015/1139 (OL L 185, 2015 7 14, p. 15).
               
            Direktyvos (ES) 2015/1139 nuostatos šio susitarimo tikslais pritaikomos taip:
      1 straipsnio 1 dalyje žodžiai „2016 m. gegužės 20 d.“ ELPA valstybių atveju yra „EEE jungtinio komiteto sprendimo, kuriuo į EEE susitarimą įtraukiama Europos Parlamento ir Tarybos direktyva 2014/40/ES, įsigaliojimo data“.
      1 straipsnio 2 dalyje žodžiai „2017 m. gegužės 20 d.“ ELPA valstybių atveju yra „vieni metai po EEE jungtinio komiteto sprendimo, kuriuo į EEE susitarimą įtraukiama Europos Parlamento ir Tarybos direktyva 2014/40/ES, įsigaliojimo datos“.“
      2 straipsnis
      
         Europos Sąjungos oficialiojo leidinio EEE priede skelbtinas Direktyvos (ES) 2015/1139 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2016 m. kovo 19 d., jei buvo pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2016 m. kovo 18 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 185, 2015 7 14, p. 15.
      
         (*1)  Konstitucinių reikalavimų nenurodyta.